
RAPORT DE SPECIALITATE
-la proiectul de hotărâre privind aprobarea principalilor indicatori tehnico-economici, a devizului general actualizat și a cheltuielilor finanțate de la bugetul local pentru realizarea obiectivului de investiții ”Modernizare strada Valea Bisericii,

oraș Boldești Scăeni, județul Prahova”

Analizând Proiectul de Hotărâre prin care se propune aprobarea principalilor indicatori tehnico-economici, a devizului general actualizat și a cheltuielilor finanțate de la bugetul local pentru realizarea obiectivului de investiții ”Modernizare strada Valea Bisericii, oraș Boldești Scăeni, județul Prahova”, am constatat următoarele:

In data de 04.11.2021 s-a adoptat Hotărârea Consiliului Local nr.162 privind participarea la Programul Național de Investiţii "Anghel Saligny" cu proiectul ”Modernizare strada Valea Bisericii, oraș Boldești Scăeni, județul Prahova”.

Autoritatea locală a solicitat finanțare nerambursabilă prin Programul Național de Investiţii "Anghel Saligny", Cererea de finanțare nr.140650 a fost depusă în data de 5.11.2021 la Ministerul Dezvoltării, Lucrărilor Publice și Administrației iar la această dată este în etapa de precontractare a contractului de finanțare. 

Prin Hotărârea Consiliului Local nr.64 din 29.03.2022 s-a aprobat Documentaţia tehnică şi indicatorii tehnico-economici ai obiectivului de investiţii ”Modernizare strada Valea Bisericii, oraș Boldești Scăeni, județul Prahova” iar prin Hotărârea Consiliului Local nr.150 din 27.09.2022 s-au aprobat categoriile de cheltuieli finanţate de la bugetul local pentru acest obiectiv de investiții.

În conformitate cu cerințele Ordinului nr. 2708 din 18 octombrie 2022 privind modificarea și completarea Normelor metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții "Anghel Saligny", pentru categoriile de investiții prevăzute la art. 4 alin. (1) lit. a)-d) din Ordonanța de urgență a Guvernului nr. 95/2021, aprobate prin Ordinul Ministrului Dezvoltării, Lucrărilor Publice și Administrației nr. 1333/2021, anexele 2.1 si 2.2 (a-d), cu modificările și completările ulterioare, pentru parcurgerea etapei de precontractare a contractului de finanțare este necesară transmiterea documentelor în forma solicitată de finanțator.
În data de 15.03.2023 au fost primite clarificări în platforma digitală https://investitii.mdlpa.ro/, creată pentru depunerea cererilor de finanţare pentru proiectele de construcţie şi modernizare a drumurilor, a reţelelor de apă şi canalizare, finanţate prin Programul Naţional de Investiţii „Anghel Saligny” prin care se identifică necesitatea aprobării principalilor indicatori tehnico-economici (Anexa 2.2 c) precum și a devizului general în forma din ghidul solicitantului.

Prezentul proiect de hotărâre propune spre aprobare principalii indicatori tehnico –economici, devizul general actualizat și cheltuielile finanțate de la bugetul local pentru realizarea obiectivului de investiții ”Modernizare strada Valea Bisericii, oraș Boldești Scăeni, județul Prahova” în conformitate cu cerințele Ordinului nr. 2708 din 18 octombrie 2022 privind modificarea și completarea Normelor metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții "Anghel Saligny", cu modificările și completările ulterioare.

Conform Devizului General elaborat de către proiectant valoarea obiectivului de investiții ”Modernizare strada Valea Bisericii, oraș Boldești Scăeni, județul Prahova” este de 7.020.718,45 lei cu TVA, din care C+M 6.064.232,43 lei cu TVA.

Finanțarea lucrărilor se va realiza din bugetul local și bugetul de stat, contribuția orașului Boldești-Scăeni va fi în valoare de 263.391,15 lei cu TVA.
Din proiectul de hotărâre fac parte Anexele nr.1 și nr.2.
Faţă de cele menţionate mai sus, consider că adoptarea unei Hotărâri a Consiliului Local privind aprobarea principalilor indicatori tehnico-economici, a devizului general actualizat și a cheltuielilor finanțate de la bugetul local pentru realizarea obiectivului de investiții ”Modernizare strada Valea Bisericii, oraș Boldești Scăeni, județul Prahova”, este necesară şi oportună.

